Միավորված ազգերի կազմակերպության Կանոնադրությամբ մեր պարտավորություններին և Հելսինկիի Եզրափակիչ ակտով մեր պարտավորություններին համապատասխան մենք վերականգնում ենք մեր այն հավաստիացումները, որ ձեռնպահ կմնանք որևէ պետության տարածքային ամբողջականության կամ քաղաքական անկախության դեմ ուժ կամ ուժի սպառնալիք գործադրելուց և ցանկացած այլ գործողություններից, որոնք անհամատեղելի են այդ փաստաթղթերի սկզբունքների ու նպատակների հետ: Մենք հիշեցնում ենք, որ Միավորված ազգերի կազմակերպության Կանոնադրությամբ ստանձնած պարտավորությունները չկատարելը միջազգային իրավունքի խախտում է: